स्वयंसेवकों ने पर्यावरण के बारे में किया जागरूक
स्थानीय लार्ड शिवा काॅलेज आफ फार्मेसी एवं लार्ड शिवा स्कूल आॅफ नर्सिंग में संयुक्त रूप से चल रहे सात दिवसीय एनएसएस कैंप के दूसरे दिन शनिवार को सुबह के सत्र में परेड के पश्चात एनएसएस प्रभारी जगतार सिंह ने सभी स्वयंसेवकों को एनएसएस एक परिचय विषय पर प्रकाश डाला। संस्था के सचिव श्री सोमप्रकाश एडवोकेट ने स्वयंसेवकों को संबंधित करते हुए कहा कि यदि हमने समय पर पर्यावरण पर ध्यान नही दिया तो वो दिन दूर नही जब हमारे शहर का वातावरण भी दिल्ली जैसा हो जाएगा। तदोपरांत पर्यावरण जागरूकता मुहिम के अंतर्गत एक रैली का आयोजन किया जिसको संस्था के महानिदेशक देशकमल बिश्रोई ने हरी झंडी दिखाकर रवाना किया। एनएसएस प्रभारी जगतार सिंह ने बताया कि रैली के दौरान स्वयंसेवकों की आठ टीमों का गठन किया गया है। इस मौके पर लार्ड शिवा स्कूल आफ नर्सिंग की एनएसएस प्रभारी मधु बिश्रोई, डा.जितेंद्र सिंह, बलजीत, प्रियंका, रजनी तथा अन्य स्टाफ सदस्य उपस्थित थे।
hin_Deva hin_Deva